**З А П О В Е Д**

**№ РД-04-180** **/ 31.05.2021 г.**

**Гр. София**

На основание чл. 3, ал. 4 и чл. 27 от Устройствения правилник на Областните дирекции „Земеделие”, във връзка разпоредбите на чл.5, ал.4 и чл.6, ал.1, т.2 от Закона за опазване на земеделските земи /ЗОЗЗ/ и Наредба № 8121з-968/10.12.2014 г. за правилата и нормите за пожарната безопасност при извършване на дейности в земеделски земи, изм. ДВ, бр.17 от 23 февруари 2018 г. в изпълнение на писмо на директора на дирекция „Сигурност” при Министерство на земеделието, храните и горите, с изх. № 91-253/16.04.2021 с цел недопускане възникването на пожари и нанасяне на щети на селскостопански инвентар и земеделска продукция

**Н А Р Е Ж Д А М:**

1. **Обявявам настъпването на пожароопасен сезон за 2021 г. във всички земеделски територии в София област, считано от 15.06.2021 г. до 31.10.2021 г.**

2. Да не се допуска паленето на открит огън, тютюнопушенето и паркирането на моторни превозни средства в площите с посеви и горските територии на разстояние, по-малко от 50 м. от тях, от настъпването на восъчната зрелост до окончателно прибиране на реколтата и изораване на стърнищата в изпълнение на разпоредбите на чл. 6 от Наредба № 8121з-968/10.12.2014 г. за правилата и нормите за пожарната безопасност при извършване на дейности в земеделски земи, изм. ДВ, бр.17 от 23 февруари 2018 г.

3. Кметовете на общините на територията на София област следва да създадат организация за обявяване настъпването на „Восъчна зрялост” на посевите от житни култури и определят мерки за осигуряване на пожарната безопасност, след постъпило писмено уведомление от ОД „Земеделие” – София област.

4. Не се разрешава в земеделски земи и горски територии паленето на стърнища и други растителни отпадъци и използването на открити източници на огън, на основание чл. 12 от Наредба № 8121з-968/10.12.2014 г. за правилата и нормите за пожарната безопасност при извършване на дейности в земеделски земи и чл.6 от Закона за опазване на земеделски земи.

5. На основание чл.13 и чл.15 от Наредба № 8121з-968/10.12.2014 г. за правилата и нормите за пожарната безопасност при извършване на дейности в земеделски земи, изм. ДВ, бр.17 от 23 февруари 2018 г. юридическите и физическите лица, осъществяващи дейности в земеделски земи и до границите на горските територии да организират и изпълняват изискванията на наредбата и да уведомят писмено съответната РСПБЗН преди започване на жътвата в площи над 100 дка. Лицата, изпълняващи задължения като физическа охрана и наблюдение на земеделските земи и горските територии, да познават и спазват установените правила и норми за пожарна безопасност.

6. До участия в жътвената кампания се допуска земеделска техника преминала годишен технически преглед, когато такъв се изисква съгласно Закона за регистрация и контрол на земеделската и горската техника, или периодичен технически преглед съгласно Закона за движение по пътищата, и е осигурена с изискващите се пожаротехнически средства и искрогасители съгласно чл. 20 от Наредбата. При жътва в площ над 100 дка да се осигурява дежурство на трактор с водач с прикачен плуг с минимална ширина на захвата 1 м.

. 7. Непосредственото организиране на борбата с пожари се извършва от органите по пожарна безопасност и защита на населението, със съдействието на общините на територията на София област, собствениците и ползвателите на земеделски земи и селскостопански инвентар, както и лицата, извършващи дейности в тях.

8. Всяко лице забелязало пожар, е длъжно незабавно да предприеме действия за уведомяване на центровете за приемане на спешни повиквания към единния европейски номер - /112/.

Копие от настоящата заповед да се изпрати на Кметовете на общини на територията на Софийска област, Регионална дирекция „Пожарна безопасност и защита на населението“ гр. София и на общинските служби по земеделие на територията на София област.

Настоящата заповед да се обяви на информационните табла на Общинските служби по земеделие и на интернет-страницата на Областна дирекция „Земеделие“ – София област.

Контрол по изпълнението на заповедта възлагам на Емил Атанасов - главен директор на ГД „Аграрно развитие“ при Областна дирекция „Земеделие“ – София област.

**АНТОНИЯ СТОИМЕНОВА**

*Директор на*  ***/ П/***

*Областна дирекция „Земеделие”*

*София област*